Christine

Christine estas franca historia drama filmo de 1958, bazita sur la teatraĵo de 1894 Liebelei (Flirtado) de Arthur Schnitzler. La filmo estis reĝisorita de Pierre Gaspard-Huit kaj la titolrolo estis ludita de Romy Schneider. Aperis ankaŭ Alain Delon kiel juna leŭtenanto.

La teatraĵo de Schnitzler jam estis kinadaptita en 1933 fare de Max Ophüls kiel Liebelei, en kiu stelulis la patrino de Romy Schneider, nome Magda Schneider.

Intrigo

En 1906 en Vieno, juna leŭtenanto Franz (Alain Delon) havas amaferon kun edziĝinta baronino, Lena. Li decidas ĉesigi ĝin kiam li renkontas Christine (Romy Schneider, kiu fakte estis la fianĉino de Delon en reala vivo), la filino de muzikisto. Christine preskaŭ estas engaĝita kun komponisto, Binder, sed enamiĝas al Franz. Franz elrompas disde Lena, sed ŝia edzo la barono Eggesdorf jam estis malkovrinta la aferon. Dum Christine kaj Franz planas sian geedziĝon, la barono defias Franz al duelo, kaj Franz estas mortigita, kondukante Christine en memmortigon.


Geaktoraro kaj roluloj
 Alain Delon kiel Franz Lobheiner
 Romy Schneider kiel Christine Weiring
 Micheline Presle kiel Baronino Lena
 Sophie Grimaldi kiel Mizzie
 Fernand Ledoux kiel Weiring
 Jean-Claude Brialy kiel Théo Kaiser
 François Chaumette kiel Wimmer
 Jean Davy kiel Kolonelo

Filmado
Dum filmado, Schneider estis unu el la plej popularaj steluloj en Eŭropo, ĝuis sukceson ĉefrolinta en la Sissi filmtrilogio. Christine estis provo ripeti tion, celante pli al la franca merkato.

Delon nur ĵus komencis sian karieron kiam li estis elektita. Li kaj Schneider komencis amaferon kiu daŭris dum kelkaj jaroj.

Eksteraj ligiloj
 en imdb

Kategorio:Filmoj aperintaj en 1958
Kategorio:Francalingvaj filmoj
Kategorio:Italaj dramaj filmoj
Kategorio:Francaj dramaj filmoj
Kategorio:Amaferaj filmoj
Kategorio:Filmoj adaptitaj de dramoj